BECKWITH] TEXT AND TRANSLATION 513 
Mahope iho o keia manawa, hoomakaukau ae la o Waka e hana i 
hale hou i like me ka hale i hanaia no Laieikawai. A ma ka mana 
o Waka, ua hikiwawe, ua paa ka hale. 
A makaukau ka hale, iho aku la o Waka e halawai kino me 
Kekalukaluokewa, no ka mea, ua mokumokuahua kona manawa i ke 
aloha ia Kekalukaluokewa. 
A hiki o Waka ma kahi o Kekalukaluokewa, hopu aku la ma na 
wawae me ka naau kaumaha, a olelo aku la, “ He nui kuu kaumaha, 
a me kuu aloha ia oe e ke Alii, no ka mea, ua upu aku wau i ka’u 
moopuna 0 oe ke kane e ola ai keia mau iwi, kainoa he pono ka’u 
moopuna, aole ka, i ike mai nei ka hana i ka’u moopuna, e moe mai 
ana me Halaaniani ka mea a ko’u naau i makemake ole ai. Nolaila, 
i hele mai nei au e noi aku ia oe, e haawi mai oe i waa no’u, a me na 
kanaka pu mai, e kii wau i ka hanai a Kapukaihaoa, ia Laielohelohe, 
ua like no a like laua me Laieikawai, no ka mea, ua hanau mahoeia 
laua.” 
A no keia mea, haawi ae la o Kekalukaluokewa hookahi kaulua, 
me na kanaka pu no, a me na lako a pau. 
Mamua o ko Waka kii ana ia Laielohelohe, kauoha iho la oia ia 
Kekalukaluokewa, “ Ke holo nei wau ekolu anahulu me na po keu 
ekolu, alaila, hiki mai wau. E nana nae oe, ai ku ka punohu i ka 
moana, alaila, manao ae oe ua hoi mai wau me ko wahine, alaila, 
hoomalu oe ia oe a hiki i ko olua la e hoao ai.” 
Ma ka manao paa o Waka, ua holo mai la oia a hiki i Oahu nei, 
ma Honouliuli kau na waa, nana aku la no o Waka, e pio mai ana no 
ke anuenue iuka o Wahiawa. J 
Lalau iho la oia he wahi puaa, i mea alana aku imua o Kapukaihaoa, 
ke kahuna nana i malama ia Laielohelohe, a pii aku la. 
Pii aku la o Waka a hiki i Kukaniloko, hookokoke aku la oia ma 
kahi 1 hunaia’i o Laielohelohe, hahau aku la i ka puaa imua o ke 
kahuna me ka pule ana, a Amama ae la. Kuu aku la i ka puaa imua 
o ke kahuna. 
Ninau mai la ke kahuna, “ Heaha ka hana a ka puaa imua o’u? 
A heaha ka’u e hana aku ai ia oe? ” : 
T aku o Waka, “ Ua hewa ka’u hanai, ua pono ole, ua upu aku wau 
o ke Alii o Kauai ke kane, aka, aole nae i hoolohe i ka’u olelo, ua lilo 
aku ia Halaaniani; nolaila, i kii mai nei wau i kau hanai i wahine na 
Kekalukaluokewa, ke Alii o Kauai, i ku kaua i ka moku, ola na iwi 
o ko kaua mau la elemakule a hiki i ka make. <A loaa ia kaua kela 
Alii, alaila, ku ka makaia o ka’u hanai, i ike ai ia ua hewa kana 
hana ana.” 
Olelo mai o Kapukaihaoa, “ Ua pono ka puaa, nolaila, ke hookuu 
aku nei wau i ka’u hanai nau e malama, a loaa ia oe ka pomaikai, a 
kui mai i o’u nei ka lono ua waiwai oe, alaila, imi aku wau.” 
74936°—19—33 EtH——33 
